Priedas Nr. 1

***Konkursas direktoriaus pavaduotojo infrastruktūrai pareigoms užimti***

Kauno technikos profesinio mokymo centras

V. Krėvės pr. 114, Kaunas 50315

**Darbo pobūdis.** Direktoriaus pavaduotojo infrastruktūrai veiklą reglamentuoja Lietuvos Respublikos darbo santykius, darbuotojų saugos ir sveikatos reikalavimus nustatantys teisės aktai, Kauno technikos profesinio mokymo centro (toliau – Kauno TPMC) įstatai, pareigybės aprašymas, vidaus darbo tvarkos taisyklės. Direktoriaus pavaduotojas infrastruktūrai tiesiogiai pavaldus Kauno TPMC direktoriui. Direktoriaus pavaduotojas infrastruktūrai organizuoja ir vadovauja Kauno TPMC ūkio darbuotojų darbui, užtikrina, kad ūkio objektai būti tinkamai prižiūrimi ir naudojami, kad įstaigos ūkis funkcionuotų normaliai, nesukeldamas Kauno TPMC veiklos sutrikimų; yra atsakingas už Kauno TPMC priešgaisrinę saugą ir darbų saugą.

**Kvalifikaciniai reikalavimai pretendentams:**

1. Privalo turėti aukštąjį universitetinį išsilavinimą, statybos inžinerijos, inžinerijos, ekonomikos ar vadybos krypties (bakalauro kvalifikacinis laipsnis), privalumas – magistro kvalifikacinis laipsnis.

2. Privalo turėti 5 metų vadovaujamojo darbo patirtį.

3. Privalo būti atestuotas statybos produktų sertifikavimo centre ir turėti ypatingų statinių techninės priežiūros kvalifikacinius dokumentus;

4. Turi išmanyti, mokėti, žinoti:

- Lietuvos Respublikos teisės aktų, reglamentuojančių biudžetinės įstaigos ūkinę veiklą, darbuotojų saugą ir sveikatą bei darbo santykius, reikalavimus;

- Savarankiškai planuoti, valdyti, kaupti ir analizuoti informaciją, rengti ataskaitas, dokumentus bei kitus priklausančius Kauno TPMC vidaus tvarkomuosius, informacinius raštus;

- Gerai dirbti kompiuteriu MS Office (Word, Excel, Power Point), naudotis internetu;

- Kauno TPMC pastatų ir juose esančių visų patalpų bei inventoriaus naudojimo ir priežiūros taisykles;

- Higienos normas ir taisykles;

- Buhalterinės apskaitos pagrindus;

- Lietuvos Respublikos viešųjų pirkimų įstatymą ir viešųjų pirkimų organizavimo bei vykdymo tvarką įstaigoje;

- Įstaigos priešgaisrinės saugos taisykles, saugaus darbo taisykles, pirmosios medicinos pagalbos suteikimo priemones ir būdus;

- Kauno TPMC elektros ūkiui ir priešgaisrinei saugai keliamus reikalavimus.

**Pretendentas privalo pateikti:**

1. Prašymą leisti dalyvauti konkurse;

2. Asmens tapatybę patvirtinantį dokumentą ir/ar dokumento kopiją;

3. Išsilavinimą patvirtinantį dokumentą ir/ar dokumento kopiją;

4. Užpildytą pretendento anketą *(Pretendento anketos formos pavyzdys patvirtintas 2007 m. kovo 21 d. Lietuvos Respublikos Vyriausybės nutarimu Nr. 301)*;

5. Savo gyvenimo aprašymą (CV) su jame nurodytu privalumų sąrašu (aprašant dalykines savybes ir įgūdžius);

6. Darbo stažą patvirtinančius dokumentus ir jų kopijas.

Atrankos būdas – testas raštu ir pokalbis.

Dokumentai priimami 14 kalendorinių dienų nuo konkurso paskelbimo Kauno technikos profesinio mokymo centre, Personalo skyriuje 212 kab., adresu: V. Krėvės pr. 114, Kaunas LT-50315, ir el. paštu: samanta.ungurianu@kautech.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 2

**PRETENDENTO ANKETA**

1. Pretendentas

(vardas ir pavardė, asmens kodas)

2. Valstybės ar savivaldybės įmonės, įstaigos (toliau – įmonė, įstaiga) savininko teises ir pareigas įgyvendinanti institucija arba įmonė, įstaiga, kuriai pateikiama anketa

3. Įmonės, įstaigos pavadinimas ir pareigos įmonėje, įstaigoje, į kurias pretenduojama

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ar šios anketos 3 punkte nurodytoje įmonėje, įstaigoje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ar kurio nors iš šių asmenų ir Jūsų darbas įmonėje, įstaigoje taptų susijęs su vieno tiesioginiu pavaldumu kitam arba su vieno teise kontroliuoti kitą?

(jeigu taip, nurodykite tokio asmens pareigas, vardą ir pavardę)

5. Ar įstatymai draudžia arba juose nustatyta tvarka Jums atimta teisė eiti pareigas, nurodytas šios anketos 3 punkte?

6. Ar esate įstatymų nustatyta tvarka pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą?

(jeigu taip, nurodykite, kada ir už ką nuteistas)

7. Ar esate įstatymų nustatyta tvarka pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai?

(jeigu taip, nurodykite, kada ir už ką nuteistas)

8. Ar esate įstatymų nustatyta tvarka uždraustos organizacijos narys?

9. Ar buvote atleistas iš skiriamų arba renkamų pareigų dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigų dienos nepraėjo 3 metai?

10. Ar esate pripažintas neveiksniu ar neveiksniu tam tikroje srityje (ribotai veiksniu)?

(jeigu taip, nurodykite kokioje srityje esate pripažintas neveiksniu (ribotai veiksniu)

11. Ar esate kito juridinio asmens valdymo organo narys (į šį klausimą privalo atsakyti tik pretendentas į įmonės, įstaigos vadovo pareigas)?

(jeigu taip, nurodykite kito juridinio asmens pavadinimą ir jo ryšį su įmone, įstaiga, nurodyta šios anketos 3 punkte)

Patvirtinu, kad pateikta informacija surašyta asmeniškai ir yra teisinga. Sutinku, kad visi šioje anketoje nurodyti asmens duomenys būtų tvarkomi priėmimo į šios anketos 3 punkte nurodytas pareigas tikslais, taip pat kad bus tikrinamas jų teisingumas.

Man paaiškinta, kad paaiškėjus bent vienai aplinkybei, dėl kurios negaliu būti priimtas į šios anketos 3 punkte nurodytas pareigas, mane gali būti atsisakoma priimti į pareigas arba galiu būti iš jų atleistas.

Pretendentas

 (Parašas) (Vardas ir pavardė) (Data)

Žyma apie pretendento atitiktį reikalavimams, kurie paminėti Konkursų pareigoms, įtrauktoms į konkursinių pareigų sąrašą, organizavimo tvarkos aprašo 13 punkte

Personalo tarnybos įgaliotas asmuo

(Parašas) (Vardas ir pavardė) (Data)

Priedas Nr. 3

 (Vardas ir pavardė)

­­­­­­­­­­­­­­­­­­­­­­­­­­

(Adresas)

Kauno technikos

profesinio mokymo centrui

**PRAŠYMAS**

 **LEISTI DALYVAUTI KONKURSE**

2017-\_\_\_\_\_-\_\_\_\_\_

Kaunas

Prašau leisti man dalyvauti konkurse Kauno technikos profesinio mokymo centro direktoriaus pavaduotojo infrastruktūrai pareigoms užimti.

PRIDEDAMA:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendentas

(Parašas) (Vardas ir pavardė) (Data)